તમે જુઓ ! અન્ય વ્યવસાયોમાં “વીમા”ની સગવડ હોય છે. જ્યારે ખેતીનાં બધાં પાસાં -બિયારણથી માંડી છોડ, ઝાડ, એમાં લાગતી જીવાતો, વચ્ચે ઊગતાં નિંદામણો, જમીનમાં અને મોલાતમાં હરફર કરતાં જંતુઓ, મોલાતમાં કામ કરનારાં પશુઓ અને મજૂરો બધાં જ જીવંત હોવાથી ઉત્પાદનમાં ક્યારેય એકધારાપણું નથી રહેતું અને વધારામાં કુદરતી પ્રકોપોની ઓચિંતાની અને વણકલ્પી વિનાશાક અસરોનો વ્યવસાય ભોગ બનતો રહેતો હોવાથી તેનો વીમો પણ ઉતારવા કોઈ તૈયાર થતું નથી. સરકારે પાક વીમો લેવો પડી રહ્યો છે તેથી ચૂકવણામાં કેવા બખાડા કરે છે તે આપણે જાણીએ છીએ. પ્રિમિયમના દરો વધાર્યા કરવા છતાં વળતર ચૂકવવું પડે ત્યારે નાદારી નોંધાવી દે છે. પણ તેથી કરીને આપણે આપણો ધંધો થોડો બંધ કરી દેવાશે ?